<classify> MSANII wa muziki wa kizazi kipya, Abdulaziz Chande, Dogo Janja hajawahi kumpa talaka mke wake Irene Uwoya.Dogo Janja amefunguka hayo juzi kuhusu mahusiano yake na mkewe baada ya kuzagaa taarifa kwenye mitandao ya kijamii kwamba wawili hao waliofunga ndoa mwishoni mwa mwaka jana, wameachana.Akizungumza juzi, Dogo Janja alisema hajawahi kuandika talaka kuachana na mke wake ila hizo ni taarifa za watu wanaotaka kuharibu mahusiano yao. Irene Uwoya ni mke wangu wa ndoa na siwezi kuandika talaka ila taarifa zinazoendelea kuzagaa kwenye mitandao ya kijamii ni za baadhi ya watu wachache wasiotutakia ndoa yetu iendelee kudumu, alisema Dogo Janja.Hata hivyo maisha wanayoishi wawili hao hayafanani kama ni ya mke na mume, na mara nyingi kila mmoja amekuwa akifanya mambo yake mwenyewe tofauti na ilivyokuwa awali kwamba walikuwa wakiongozana kila mahali.Juzi Irene ameadhimisha kumbukumbu ya siku ya kuzaliwa ambapo alikula chakula cha mchana na watu wenye uhitaji maalum kabla ya kwenda Zanzibar na watu 36 aliowagharamia malazi na chakula, katika hafla zote hizo Dogo Janja hakuwepo.Aidha, Irene amewahi kukana kwamba hakuwahi kubadilisha dini na kuwa Muislam sababu ya ndoa, jambo linaloshangaza kwani mwanzo ilidaiwa amabeadili dini na jina lake ni Sheila.  <topic>: KITAIFA 